**Finansinio raštingumo programos „Aš pats“ įgyvendinimas priešmokyklinėje grupėje**

 Šiais metais „Pelėdžiukų“ grupėje vykdome finansinio raštingumo programą „Aš pats“. Ugdytiniai labai susidomėjo šia programa, jos veiklomis. Labai atidžiai klausosi, bendrauja, dalijasi mintimis, stengiasi kalbėti drąsiai, aiškiai. Bendraujant sprendžia iškilusias problemas, dalijasi sumanymais. Atliekant ugdomąsias užduotėles, džiaugiasi jas teisingai atlikę, dalijasi įspūdžiais, įgytomis žiniomis, padeda vieni kitiems.

 Pirmos veiklos metu išmokome naujų būdų kaip nusiraminti ir atkreipti dėmesį, susipažino su sąvoka „Pasirinkimas“, kaip iš kelių reikiamų ar norimų dalykų pasirikti vieną, atsisakydami kito, kas yra pinigai, kam jie naudojami. Šios veiklos metu vaikai išmoko pasirinkti, paaiškinti savo pasirinkimą. Sužinojo ir geba paaiškinti, kad žmonės, kurie moka gerai elgtis su pinigais, protingai renkasi kaip juos išleisti. Antros veiklos metu vaikai susipažino su sąvokomis „poreikis“ ir „noras“, kaip protingai pasirinkti ir kur išleisti pinigus. Šios sąvokos jiems buvo naujos, bet labai greitai jas įsisavino. Ugdytiniai šios veiklos metu sužinojo, kad poreikiai yra svarbesni už norus, kad negalime turėti visko, ko tik užsimanome, todėl turime protingai rinktis ir galime nusipirkti ir tai, ko mums reikia ir tai, ko norime. Vaikai viskuo noriai domisi, džiaugiasi naujomis veiklomis, noriai skaitinėja, kopijuoja žodžius, atlieka užduotis, dalijasi savo žiniomis ir patirtimi.

 Priešmokyklinio ugdymo vyr. mokytoja Jolanta Vacebienė